WESNOTH(6)

NÁZOV
wesnoth - Bitka o Wesnoth, ťahová strategická fantasy hra

ZHRNUTIE
wesnoth [MOŽNOSTI] [CESTA_K_DÁTAM]

POPIS
Bitka o Wesnoth je ťahová strategická fantasy hra. Poraz všetkých nepriateľských veliteľov pomocou dobre zostavenej skupiny bojových jednotiek; dávaj pritom pozor na svoje zásoby zlata a dediny. Každá jednotka má svoje silné a slabé stránky; aby si vyhral, uplatni výhody svojich jednotiek a neumožni súperovi urobiť to isté. Keď jednotky získavajú skúsenosti, dostávajú nové schopnosti a stávajú sa silnejšími. Hraj vo svojom vlastnom jazyku, otestuj svoje schopnosti proti počítačovému súperovi alebo sa pripoj k rozsiahlej komunite internetových hráčov Wesnothu. Vytvor si vlastné jednotky, scény alebo príbehy, a vymieňaj si ich s ostatnými hráčmi.

MOŽNOSTI

--bpp číslo
    nastaví počet bitov na obrazový bod (BitsPerPixel). Napríklad: --bpp 32

-c, --campaign  [<id_výpravy>]
    skočí hneď do výpravy s identifikátorom <id_výpravy>. Ak identifikátor nebol zadaný, zobrazí sa menu s ponukou. Poznámka: Ak je použitý tento parameter, je potrebné zadať aj cestu k adresáru s údajmi ako posledný parameter. Inak bude hra považovať id_výpravy za adresár s údajmi.

--campaign-difficulty <obtiažnosť>
    Obtiažnosť vybranej výpravy (od 1 do maxima). Ak nie je uvedená, zobrazí sa ponuka na výber obtiažnosti.

--campaign-scenario <id_scény>
    Identifikátor scény vo zvolenej výprave. Predvolená je prvá scéna.

--config-dir názov
    nastaví adresár s používateľskými nastaveniami na meno pod $HOME alebo "My Documents\My Games" vo Windows. Je možné zadať aj absolútnu cestu pre adresáre mimo $HOME alebo "My Documents\My Games"

--config-path
    vypíše názov adresára s používateľskými nastaveniami a skončí.

--data-dir <adresár>
    nastaví adresár s údajmi

-d, --debug
    zapne ďalšie možnosti príkazového režimu hry (ďalšie informácie o príkazovom režime na http://www.wesnoth.org/wiki/CommandMode).

-e, --editor súbor
    priamo spustí zabudovaný editor máp. Ak je zadaný súbor, potom je to ekvivalentné s -I --load

--fps
    zobrazí momentálnu rýchlosť hry, počet snímok za sekundu, v rohu obrazovky.

-f, --fullscreen
    spustí hru na ploche celej obrazovky.

--gunzip vstupný_súbor.gz
    rozbalí súbor, ktorý by mal byť vo formáte gzip, a uloží ho bez prípony .gz. Súbor vstupný_súbor.gz sa vymaže.

--gzip vstupný_súbor
    zbalí uloženú hru do formátu gzip, uloží ju ako vstupný_súbor.gz a vymaže vstupný_súbor.

-h, --help
    vypíše súhrn možností príkazového riadku do štandardného výstupu, a skončí.

-l, --load súbor
    načíta uloženú hru z súbor v štandardnom adresári uložených hier. Ak je použitá aj voľba -e alebo --editor, potom spustí editor s mapou zo súbor. Ak je to adresár, editor sa spustí s ponukou na výber súboru mapy z tohto adresára.

--log-level=doména1,doména2,...
    nastaví úroveň závažnosti zapisovacích domén. all znamená všetky zapisovacie domény. Možné úrovne: error, warning, info, debug. Štandardne sa používa úroveň error.

--logdomains [filter]
    vypíše definované domény protokolovania (len tie obsahujúce filter, ak je parameter použitý) a skončí

--max-fps
    počet snímok za sekundu, ktoré môže hra zobraziť; hodnota by mala byť medzi 1 a 1000, štandardne je 50.

-m, --multiplayer
    spustí hru pre viacerých hráčov. Ďalšie možnosti použiteľné v kombinácii s --multiplayer sú vysvetlené nižšie. Iba tieto voľby môžu nasledovať za --multiplayer.

--no-delay
    spustí hru bez akýchkoľvek spomalení, kvôli meraniu rýchlosti grafiky. Toto je automaticky zahrnuté pri --nogui.

--nocache
    vypne ukladanie herných dát do cache.

--nomusic
    spustí hru bez hudby.

--nosound
    spustí hru bez zvukov a hudby.

--path
    vypíše názov dátového adresára hry a skončí.

--preprocess, -p[=<definícia1>,<definícia2>,...] <súbor/adresár> <cieľový adresár>
    spracuje preprocesorom zadaný súbor/adresár. Súbor(y) budú zapísané do zadaného cieľového adresára: základný cfg súbor a spracovaný cfg súbor. Ak je adresár zadaný, bude spracovaný rekurzívne podľa pravidiel preprocesora. Spoločné makrá z data/core/macros budú spracované pred zadanými prostriedkami (resources). definícia1,definícia2,... - tieto doplňujúce definície budú pridané pred spracovaním súborov. Ak je potrebné ich pridať, potom sa pred ne musí pridať znak '='. Ak je v zozname definícií použité 'SKIP_CORE', potom data/core nebude spracované. Príklad: -p ~/wesnoth/data/campaigns/tutorial ~/result alebo -p=MULTIPLAYER,MOJA_VYPRAVA ~/wesnoth/data/campaign/camp ~/result

--preprocess-input-macros <zdrojový súbor>
    použitý len s príkazom '--preprocess'. Určuje súbor, ktorý obsahuje definície [preproc_define], ktoré majú byť vložené pred spracovaním preprocesorom.

--preprocess-output-macros [<cieľový súbor>]
    použitý len s príkazom '--preprocess'. Vypíše všetky spracované makrá v cieľovom súbore. Ak súbor nie je zadaný, súborom bude '_MACROS_.cfg' v cieľovom adresári príkazu 'preprocess'. Tento prepínač by mal byť uvedený pred príkazom --preprocess.

-r XxY, --resolution XxY
    nastaví rozlíšenie obrazovky. Napríklad: -r 800x600

-s, --server [hostiteľský server]
    pripojí sa na server, ak je zadaný, inak na prvý server uvedený v nastaveniach. Príklad: --server server.wesnoth.org

--strict-validation
    chyby pri kontrole dát budú považované za kritické chyby.

-t, --test
    spustí hru s malou testovacou scénou.

--validcache
    predpokladá, že vyrovnávacia pamäť je platná. (nebezpečné)

-v, --version
    zobrazí číslo verzie a skončí.

-w, --windowed
    spustí hru v grafickom okne.

--with-replay
    prehrá záznam hry načítanej cez voľbu --load.

Možnosti pre --multiplayer
Pri možnostiach ovplyvňujúcich konkrétnu bojovú stranu je uvedené číslo. Za číslo treba dosadiť číslo bojovej strany. Zvyčajne je to 1 alebo 2, ale záleží to na možnom počte hráčov vo vybranej scéne.

--ai_configčíslo=hodnota
    zvolí konfiguračný súbor na načítanie pre počítačového hráča za danú stranu.

--algorithmčíslo=hodnota
    nastaví neštandardný algoritmus počítačovému hráčovi za danú stranu. Možné hodnoty: idle_ai a sample_ai.

--controllerčíslo=hodnota
    nastaví ovládanie pre danú stranu. Možné hodnoty: human (človek) a ai (počítač).

--era=hodnota
    táto možnosť umožňuje hrať v inej ako štandardnej (Default) ére. Éra sa zadáva pomocou id. Éry sú definované v súbore data/multiplayer/eras.cfg.

--exit-at-end
    vypne sa po skončení scény, bez zobrazenia dialógu o víťazstve alebo porážke, ktorý by od používateľa vyžadoval kliknutie OK. Toto sa tiež používa na automatizované meranie rýchlosti.

--nogui
    spustí hru bez grafického užívateľského rozhrania. Musí byť uvedené pred --multiplayer, ak má správne fungovať.

--parmčíslo=názov:hodnota
    nastaví tejto strane dodatočné parametre. Tento parameter závisí na možnostiach uvedených pri --controller a --algorithm. Je to užitočné iba pri dizajnovaní vlastnej umelej inteligencie. (nie je zatiaľ celkom zdokumentované)

--scenario=hodnota
    nastaví scénu pre viacerých hráčov pomocou id. Štandardná scéna má id multiplayer_The_Freelands.

--sidečíslo=hodnota
    nastaví frakciu danej éry pre túto stranu. Frakcia sa vyberá pomocou id. Frakcie sú popísané v súbore data/multiplayer.cfg.

--turns=hodnota
    nastaví počet ťahov pre danú scénu. Štandardná hodnota je 50.

NÁVRATOVÝ KÓD
Normálny návratový kód je 0. Návratový kód 1 znamená chybu pri inicializácii (SDL, grafiky, písma, atď.). Návratový kód 2 znamená chybu v parametroch zadaných na príkazovom riadku.

AUTOR
Napísal David White <davidnwhite@verizon.net>.
Editovali Nils Kneuper <crazy-ivanovic@gmx.net>, ott <ott@gaon.net> a Soliton <soliton@gmail.com>. Preložil Viliam Búr <viliam@bur.sk>.
Túto stránku manuálu pôvodne napísal Cyril Bouthors <cyril@bouthors.org>.
Navštívte oficiálnu stránku: http://www.wesnoth.org/

COPYRIGHT
Copyright © 2003-2011 David White <davidnwhite@verizon.net>
Toto je slobodný softvér; tento softvér je zverejnená pod Všeobecnou verejnou licenciou (GPL) verzia 2, ako ju zverejnila Nadácia slobodného softvéru (Free Software Foundation). Nie je naň ŽIADNA záruka; dokonca ani PREDATEĽNOSTI či VHODNOSTI NA DANÝ ÚČEL.

VIĎ AJ
wesnothd(6).